Ritratt: muntaġġ - Facebook - George Vella / Facebook - Destiny Chukunyere  Il-President ta' Malta George Vella llum ħalla messaġġ ta' awgurju lil Destiny peress li għada t-Tlieta 18 ta' Mejju se tkun qed tirrappreżenta lil Malta fis-65 edizzjoni tal-Eurovision Song Contest. "F'isem il-poplu Malti kollu nawgura lil Destiny Chukunyere kull suċċess hekk kif għada tipparteċipa f'isem pajjiżna fl-ewwel semifinali tal- Eurovision Song Contest 2021 fl-Olanda," kiteb hu waqt li ħalla wkoll l-istess messaġġ bil-lingwa Ingliża. 🔹 F'isem il-poplu Malti kollu nawgura lil Destiny Chukunyere kull suċċess hekk kif għada tipparteċipa f'isem pajjiżna… Posted by George Vella on Monday, May 17, 2021 Il-Ġimgħa l-oħra Destiny kellha wkoll żewġ messaġġi oħra, wieħed mingħand il-Prim Ministru Roberta Abela, u ieħor mill-Kap tal-Opożizzjoni Dr Bernard Grech. Aqra: Filmat: "Irnexxielek tqajjem vibe pożittiva" – il-PM lil Destiny Aqra wkoll: "Destiny hi xempju ta' kif niffaċċjaw l-isfidi fil-ħajja ta' kuljum" – Bernard Grech Illum it-Tnejn, lejliet l-ewwel semifinali ta-Eurovision Song Contest, Destiny kellha aktar provi fuq il-palk tal-Eurovision f'Ahoy Arena f'Rotterdam fl-Olanda. Bil-filmat: Filmat: Il-prova ta' Destiny bid-dehra l-ġdida Komplu segwu newsbook.com.mt għal aktar aġġornamenti.